জানা গেছে, বুধবার আলিপুরদুয়ার থেকে গাড়ি করে ভুটান যাচ্ছিলেন কয়েকজন যুবক। দুপুরে তারা পৌঁছান ভুটান সীমান্তে। ওই যুবকের অভিযোগ, সীমান্তে যখন ভারতীয় গাড়িগুলিতে রুটিন তল্লাশি করছিল ভুটান পুলিশ, তখন তাঁদের গাড়িতে লাগানো জাতীয় পতাকাটি খুলে নেওয়া হয়। মুহুর্তের মধ্যে তুমুল উত্তেজনা ছড়িয়ে পড়ে। ঘটনার প্রতিবাদে জয়গাঁওয়ে সীমান্তের কাছে রীতিমতো জাতীয় পতাকা নিয়ে বিক্ষোভ দেখাতে শুরু করেন স্থানীয় বাসিন্দারা। ওঠে বন্দেমাতরম ধ্বনিও। বিক্ষোভের জেরে ঘণ্টা দুয়েক ভারত-ভুটান সীমান্তে বন্ধ ছিল যান চলাচলও।